
„Spionul patriotic”. Caracterizarea 


necruțătoare pe care i-a făcut: -o Patriarhul 
Miron Cristea - de ANDREI NICOLAE 


P 


A făcut puțină vâlvă în spaţiul românesc seria de interviuri (contributors şi pressone) acordate de 
istoricul britanic Dennis Deletant, în care acesta recunoaște deschis faptul că luliu Maniu, fost lider 
țărănist în perioada interbelică, a fost agent al serviciilor secrete britanice. 


Adminisiunea, chit că făcută cu precizarea comică - „agent patriotic” - este un pas înainte: 
recunoașterea cercetărilor făcute de istorici români în trecutul recent, față de negarea vehementă a 
acestui statut, de până acum. Într-un interviu acordat ActiveNews în 2015, istoricul Alex Mihai 
Stoenescu devoala și numele de cod al politicianului român: „Tom”. 


A se insista că luliu „Tom” Maniu a fost un politician providenţial, care a acceptat să colaboreze cu 
Guvernul altui stat, doar „din dragoste” de România, așa cum insinuează jurnaliştii de mai sus, 
reprezintă o mistificare a faptelor. 


Maniu nu a colaborat cu serviciile secrete britanice din constrângere, iar acest se înscrie într-o serie 
mai lungă de acţiuni anti-românești și anti-democratice pe care fostul lider ardelean le-a întreprins 
pentru acapararea puterii în România. 


Graţie volumului II al Istoriei Loviturilor de Stat din România(Editura Rao, 2010), semnat de Alex Mihai 
Stoenescu, trecem în revistă acţiunile politice, mai puţin cunoscute ale lui „Tom”, unele dintre ele cu 
efecte catastrofale pentru statul român, consecinţe pe care le resimţim şi astăzi. 


În ordine cronologică, începem cu declaraţiile făcute Iuliu Maniu în Parlamentul de la Budapesta și 
acţiunile sale înainte de Marea Unire, așa cum au fost ele receptate de către marele Nicolae lorga. 
Credem că aceste fragmente nu mai au nevoie de alte comentarii: 


„ De exemplu, marele istoric găsea că declaraţia lui luliu Maniu faţă de Ungaria: „suntem cu toată 
curăţenia sufletului nostru fii credincioși ai acestei țări", nu era deloc patriotică. Ba, dimpotrivă, 
luliu Maniu se declara în ședința din 28 iulie 1906 a Parlamentului de la Budapesta patriot maghiar, 
ripostînd la invectivele care i se aduceau pentru că este etnic român: „Invectivele acestea — cer 
scuze pentru expresiunea (sic) — se îndreaptă în contra noastră totdeauna cu gindul rezervat ca 
noi nu suntem fii așa de credincioși și de buni ai acestei patrii, după cum s-ar putea pretinde de 
la noi din punct de vedere etic și omenesc. Dati-mi voie să declar ca impresia aceasta a d- 
voastră nu are nici o bază reală. Niciodată nu veţi putea arăta vreun exemplu din istorie în care 
să dovediţi că noi ne-am fi aliat o singură dată cu dușmanii țării" 


Acest răspuns venea la acuzația că românii sunt dușmanii „patriei" ungare, ca urmare a participării 
unor delegații transilvănene la festivitățile de la București, organizate cu ocazia sărbătoririi a 40 de ani 
de domnie ai lui Carol |. Și, pentru a nu exista nici un dubiu, luliu Maniu subliniază în aceeași 
cuviîntare: „Baza. patriotismului nostru e că trecutul nostru e legat de această ţară întocmai ca și 
viitorul nostru... Susținerea Ungariei și în general a Monarhiei austro-ungare este o necesitate 
politică și internaţională, atît pentru români, cit și pentru maghiari. Conștiinţa acestei necesităţi 
și sinceritatea sentimentelor este punctul de mânecare al activităţii noastre politice", în sfîrșit, 
luliu Maniu își va încheia funestul discurs cu următoarele cuvinte: „Trecutul nostru e legat de țara 
aceasta întocmai ca și sentimentele noastre, aspi-raţiunile noastre de viitor vrem să le realizăm aici, în 
Ungaria, cercînd baze sigure în ţara aceasta pentru dezvoltarea noastră culturală și economică". Este 
important de precizat că aceste declaraţii au fost cercetate de lorga în arhiva Parlamentului de la 
Budapesta, în original în limba maghiară, și că au fost publicate în ziarul românesc Unirea din Blaj. De 
altfel, în acest ziar, care aparţinea catolicilor și greco-catolicilor din localitate, chiar sub nasul 
deputatului budapestan luliu Maniu, un profesor pe nume Alesiu Viciu scria următoarele: „La alte 
popoare, o nulitate ca Eminescu ar fi murit ignorat și uitat" și înfiera „cultul rușinos al lui Eminescu". 


Șocul acestor realităţi transilvănene pe care nu le-am cunoscut — și asupra cărora nu insist, cu dorința 
de a nu-mi pierde obiectivitatea auctorială —, ar fi putut fi atenuat dacă am afla că, în acea perioadă 
dificilă și sub regimul de teroare austro-ungar, intelectualii noștri au fost nevoiţi să facă unele 
compromisuri pentru a salva vieți, instituții românești și idei aflate în pericol de a fi oprimate. 


Altfel spus, este posibil ca luliu Maniu să fi avut o „schemă" pentru a-i păcăli pe asupritori? Realitatea 
istorică arată că nu. în totală contradicţie cu declaraţiile abominabile la adresa lui Eminescu din ziarul 
canonicilor blăjeni, preotul ardelean llie Miron Cristea (viitorul Patriarh) își dădea doctoratul la 
Budapesta, în inima Ungariei, cu o superbă teză: „Opera poetică a lui Mihai Eminescu", pe care o 
publica în limba maghiară. Tot la Budapesta, Octavian Goga și |. Tăzlăoanu scoteau publicaţia 
Luceafărul, „spunînd îndrăzneţ ce simte și vrea un neam întreg". lon Agîrbiceanu milita pe faţă pentru 
națiunea română, iar preotul greco-catolic Augustin Bunea, chiar din Blaj, făcea declarații categorice 
împotriva proiectului legii care intenţiona să interzică folosirea limbii române: „Cereţi-ne sîngele, cereti- 
ne averea și le dăm, dar, cînd ne cereţi sufletul, atunci avem și noi cuvînt. Poporul român își are religia 
sa, limba sa și cultura și literatura sa, are poeţi celebri, cunoscuţi în Europa întreagă și traduși în limba 
maghiară. [...] Proiectul limbii este un adevărat atentat contra existenţei poporului român și a Bisericilor 
sale". Episcopul Vasile Hossu, care poate că risca mai mult decît oricare alt român, protesta public: 
„Sustin cu toată liniștea — și voi primi cu durere contra-afirmaţia documentală — că, de o mie de ani de 
cînd locuiesc pe ţărmii acestor patru rîuri românii și maghiarii, alături unii de alţii, n-a fost o singură 
mișcare, niciun moment cînd poporul românesc ca atare să fi dat dovadă de sentimente iredentiste”, în 


aceste probleme fundamentale, deputatul budapestan luliu Maniu, care era de așteptat să 
reprezinte interesele românilor, avea o voce foarte slabă sau tăcea, nefiind practic implicat în lupta 
pentru păstrarea identităţii naţionale și culturale, rezumîndu-se la comentariul juridic sau ocolind pur și 
simplu subiectul. 


Concluzia istoricului Nicolae lorga, ca urmare a cercetărilor făcute pentru a descoperi contribuţia 
lui luliu Maniu la lupta românilor transilvăneni, este că activitatea sa politică în slujba 
românismului este nulă”. 


luliu Maniu a introdus și promovat regionalismului ardelean ca politică de partid în România 
Mare. 


Scrie Alex M. Stoenescu: „Încă din primele luni care au urmat Marii Uniri, în interiorul Partidului 
National Român au existat fracțiuni care s-au strîns în jurul celor trei lideri: Alexandru Vaida-Voevod 
(ajuns prim-ministru înaintea lui Maniu), Octavian Goga și luliu Maniu. înțelegerile mai vechi pe care 
conducerea Partidului Naţional Român le avea cu Partidul Naţional Liberal implicau fuziunea după 
realizarea unităţii naţionale, Brătienii considerînd că partidul pe care l-au sprijinit și finanțat mai multe 
decenii în Transilvania nu își mai are rostul în arhitectura României Mari. Vaida-Voevod și Goga erau 
adepții acestui proiect; Maniu s-a razgîndit pe drum. El a pornit o bătălie tenace pentru 
supraviețuirea partidului transilvănean, care ar fi putut ocupa locul rămas liber prin dispariția 
lentă și tristă a Partidului Conservator, o altă bătălie pentru a-și asigura supremaţia în acest 
partid și apoi o bătălie clasică împotriva adversarului parlamentar. 


Pe plan intern, de partid, Alexandru Vaida-Voevod i-o luase înainte, fiind deja numit prim-ministru și 
primul președinte al Camerei Deputaţilor României Mari. În faţa pericolului de a fi marginalizat, luliu 
Maniu va specula dificultăţile inerente integrării Transilvaniei și va miza pe sentimentul 
regionalist al adepților săi pentru a putea rămîne în jocul politic, devenind mult mai activ și 
căutînd să realizeze o fuziune cu un partid mai slab, pe care să-l poată domina”. 


„După 1903, gruparea tînără a mișcării naţionaliste din Transilvania adoptă activismul, care 
presupunea participarea la alegeri și reprezentarea românilor în Parlamentul de la Budapesta. „La 
congresul de la Sibiu al partidului, în 1905, s-a decis abandonarea pasivismului. Alţi fruntași români 
pătrunseseră între timp, ca deputaţi, în Parlamentul de la Budapesta: Teodor Mihali, luliu Maniu, 
Alexandru Vaida-Voevod". Această nouă orientare, numită impropriu activism, se afla în opoziție cu 
doctrina luptei pentru unitate naţională, care presupunea sacrificii, riscuri și martiraj, dar și legitimitate 
istorică, în plus, „activismul", pentru a se putea adapta compromisului instituțional și prezenţei în 
parlamentul ungar, devenise regionalist, căutînd o iluzorie independenţă a Transilvaniei și arătîndu-se 
pe alocuri ostil reîntregirii. luliu Maniu va adopta o poziție ambiguă, fiind discipol și protejat al 
naționalistului Gh. Pop de Băsești, dar adept rigid al compromisului cu ocupantul. Alegînd ca 
atitudine principiile dreptului, el se va posta departe de mişcarea pentru unitatea naţională, preferind să 
interpreteze evoluţiile politice exclusiv din unghi juridic, unghi care în marile momente ale istoriei devine 
fad, inoperant, chiar ridicol, în momentul în care Maniu s-a decis să interpreteze un rol în mișcarea 
naționalistă, el a ales regionalismul”. 


Sub conducerea lui luliu Maniu, PNȚ a făcut o alianţă politică cu Partidul Comunist din România, 
(PCdR) formaţiune interzisă de lege pentru activitățile sale anti-românești. In 1929, PNŢ-ul, aflat 
la Guvernare, trimite o echipă de specialiști în URSS pentru un schimb de experienţă. 


Alex Mihai Stoenescu: „La alegerile locale din 1926, partidul lui luliu Maniu acceptă pentru prima dată 
alianţa electorală cu Partidul Comunist din România, agentură sovietică infiltrată în rîndurile Blocului 
Muncitoresc-Țărănesc. Fenomenul se va repeta de mai multe ori pînă la 1944, cînd PNȚ și PCR s-au 
aliat pentru răsturnarea lui lon Antonescu, dar aceste colaborări, care ni se par nouă astăzi ciudate și 
care în 1931 au adus pentru prima dată deputaţi comuniști în Parlament, nu au fost decît un simptom al 
orientării generale de stingă a partidului, în sfîrșit, după lungi pertractări, „Congresul Partidului Naţional, 


desfășurat la 10 octombrie 1926 în sala Transilvania din București a aprobat «cu aclamații» fuziunea, 
principiile generale, programul și statutul Partidului Naţional Țărănesc". 


„Relativ la adeziunea „maselor" la Partidul Ţărănesc al lui lon Mihalache, topit în interiorul PNȚ, 
afirmaţia se sprijinea pe înțelegerile cu Partidul Social Democrat și pe pactul secret încheiat cu Partidul 
Comunist din România, agentura sovietică interzisă prin lege. Baza înțelegerii secrete dintre PNȚ și 
Partidul Comunist din România viza o alianţă între ţărani și muncitori prin intermediul a două formaţiuni 
politice și, nu în ultimul rînd, legalizarea PCR: „De aceea, printre participanţii cei mai activi la adunarea 
din 18 martie s-au aflat militanti de seamă ai Partidului Comunist Român, precum Gheorghe M. 
Vasilescu, Nicolae Popescu-Doreanu, David Avramescu, Imre Aladar. De asemenea, la adunare au fost 
prezenți llie Moscovici, Constantin Titel Petrescu, loan Flueraș și alți conducători ai Partidului Social- 
Democrat". La adunare a luat cuvîntul și celebrul Gheorghe Cristescu—Plăpumaru, cel dinţii prim 
secretar al Partidului Comunist din România”. 


Mai mult, pe 22 aprilie 1928, PNȚ convoacă o Adunare Naţională la Alba lulia(FOTO JOS), care se erija 
într-un „Parlament al Transilvaniei”, deși acolo se fluturau numeroase steaguri roșii ale bolșevicilor. 
„Luptătorii neapăratei revoluţii, adecă ai prefacerii totale a României în Stat pentru ţerani, oricari țerani, 
și anume nu pentru că sunt români, ci numai pentru că sunt ţerani, se aruncară deci în Camere, ca pe 
vremuri, asupra dușmanului: strigătele, injuriile, urnele răsturnate — și, de partea cealaltă, excluderile 
—, pentru a încheia cu o retragere eroică din Parlament, anunţind că, în fața acestuia, în curînd un 
adevărat Parlament își va începe ședințele, «Adunarea Naţională» a lor”, scria Nicolae lorga. 


lordului Rothermere 


Alex M. Stoenescu: 


„Prima mișcare a liderului PNȚ a fost lansarea unei campanii internaţionale de presă care să împiedice 
obținerea de către România a unui împrumut menit să asigure stabilizarea monetară. Cum partidul nu 
avea fonduri pentru a susține o astfel de campanie, Maniu a apelat la serviciile lordului Rothermere, 


magnat al presei, dar și finanţator și aprig luptător în campania de nerecunoaștere a Tratatului de la 
Trianon, al alipirii Transilvaniei la România, iredentist cunoscut și extremist antiromânesc. Rezultatul 
imediat a atins însă două scenarii: Slăbirea guvernului țării prin adîncirea crizei monetare și 
economice, dar și lansarea unui program de sensibilizare a opiniei publice internaţionale asupra 
„nedreptăţii” făcute Ungariei prin „cedarea" Transilvaniei la România. luliu Maniu este 
răspunzător direct pentru primul scenariu și indirect pentru al doilea. Constatînd că nu poate 
obține chemarea la guvernare pe căi legale, PNT declanșază o campanie de agitații politice, întruniri și 
mișcări de stradă în care acuză guvernarea liberală de tiranie și îndeamnă la nesupunere civică. 
Cetăţenii României sunt îndemnați să refuze de a mai plăti impozitele, iar tinerilor li se cere să nu se 
mai prezinte la încorporare. Bineînţeles că aceste îndemnuri aveau un caracter penal”. 


Lovitura de stat din 1930 prin care Carol al II-lea revine, ilegal pe tron. Carol al II-lea îl are ca 
aliați pe Maniu și același Lord Rohermere. 


Maniu a încercat încă din 1928 să-l readucă pe Tron pe Carol al II-lea, cel care era la vremea 
respectivă un civil acuzat de dezetare și lașitate. PNȚ organizează în acest scop o serie de agitații și 
manifestări, între care Adunarea Naţională de la Alba lulia și Marșul asupra Bucureștilor. Acţiunile 
instituţiilor de forță au zădărnicit planul care urmărea ca „revoluţia ţărănistă” să fie încununată cu 
revenirea lui Carol pe Tron. 


Instaurarea Regenţei după moartea Regelui Ferdinand îi va da ocazia lui Maniu să reia planul de 
readucere a lui Carol, cu ajutorul aceluiași Lord Rothermere. 


Alex Mihai Stoenescu: „Între Carol Caraiman și lordul Rothermere a intervenit o înțelegere privind o 
revizuire a condiţiilor în care Transilvania a revenit la România, în schimbul sprijinului pentru ocuparea 
Tronului României. Imediat, concernul de presă al lordului Rothermere, din care făceau parte ziare 
importante, ca Daily Mail, a declanșat o campanie de presă în vederea revizuirii granițelor Ungariei, în 
plus, au fost tipărite în Ungaria 20 000 de manifeste, conținînd Proclamaţia pentru ţară a lui Carol 
Caraiman. La punctul 16, Carol cerea: „Rezolvarea chestiunilor pendinte cu foștii inamici printr-o bună 
înțelegere mutuală care să ni-i facă prieteni și să garanteze astfel o pace spre folosul nostru, al Europii 
și al civilizaţiei”. La 10 ani de la Marea Unire și la 8 ani de la semnarea Tratatului de pace de la Trianon, 
„chestiunile pendinte" erau rezolvate juridic şi ca subiect de drept internaţional, și nimeni, în afara 
extremiștilor unguri, nu mai punea problema revizuirii acestor acte majore. Relaţiile dintre cele două 
state naţionale, România și Ungaria, se desfășurau normal prin legături politice, diplomatice și 
economice fără restricţii. Textul a fost, fără îndoială, prețul plătit lordului Rothermere pentru sprijinul 
acordat. Deși au fost negate vehement aceste înțelegeri, întrevederea ministrului plenipotenţiar al 
Ungariei în Anglia cu un înalt funcţionar al Foreign Office, desfășurată la 7 mai 1928, aduce lumină 
asupra cazului: ministrul ungar a confirmat legătura dintre Carol și lordul Rothermere cu scopul unei 
intervenţii în România, Carol putind „fi un atu preţios pentru Ungaria”. 


„Tot ceea ce se construise din 1866 pentru credibilitatea instituţiei monarhice în România și pentru 
stabilitatea instituţiilor statului democratic s-a prăbușit atunci. Apăruse un voevod de Alba-lulia, ca o 
recunoaștere a existenţei separate a Transilvaniei, Bugetul statului susținea bănci particulare, iar 
înzestrarea Armatei s-a făcut după principiul afacerii, fără nici un interes pentru nevoile de apărare ale 
țării, în sfîrșit, regimul instituit prin lovitura de stat din 1930 va conduce inevitabil la dictatura regală, la 
pierderea integrităţii teritoriale și la instalarea dictaturii militare, țara trezindu-se în fața celui de-al doilea 
război mondial fără rezervă politică și dezorganizată militar, subordonată total pe plan extern intereselor 
altor state. Manevrînd șantajul legitimităţii, Carol al II-lea va slăbi pînă la pieire sistemul democratic, 
regimul parlamentar, monarhia și politica externă ale ţării. luliu Maniu este principalul responsabil politic 
pentru această catastrofă și primul vinovat dintr-un șir lung de vinovaţi. Legenda democratismului său și 
a lipsei de recunoștință arătate lui de Carol al II-lea mai bîntuie și astăzi lumea politică 

românească. Faptele însă îl acuză fără apel”, se arată în volumul II al Istoriei Loviturilor de Stat în 
România. 


Nemulţumirile exagerate și folosite politic de către Maniu și PNȚ s-au întors împotriva României 
în 1940. 


„Ce este mai grav s-a întîmplat în timpul negocierilor Ungariei cu Italia și Germania pentru Dictatul de 
la Viena din 1940, cînd baza argumentaţiei sale a fost „nemulțumirea și nefericirea populaţiei 
transilvănene", exprimate în repetate rînduri prin „vocea sa cea mai autorizată" — Partidul Naţional 
Țărănesc”, scrie Alex Mihai Stoenescu în lucrarea citată. 


Afacerea Skoda: Maniu a pus la dispoziţia lui Bruno Szekely, spion aflat sub supravegherea 
serviciilor românești, informaţii strategice despre apărarea naţională. Comisionul încasat de 
liderii ţărăniști : 116 000 USD în 1928, la valoarea de azi peste 1,7 milioane de USD 


„luliu Maniu se lăudase înainte de numirea sa ca prim-ministru că are în buzunar împrumuturi, 
contracte, investiţii, într-adevăr, imediat ce s-a constituit guvernul PNȚ, la 10 noiembrie 1928, lui Bruno 
Selezky, reprezentantul uzinelor Skoda în România și spion aflat sub urmărirea serviciilor de informaţii 
românești, i s-a încredinţat întocmirea unui studiu privind modernizarea armanentului românesc, 
comandă prin care i s-a dat accesul la informaţiile strategice ale statului, în luna mai 1929, în condiţiile 
falsificării informaţiilor asupra altor oferte și îndepărtării de către autorităţile guvernamentale național- 
țărăniste a competitorilor veniţi pe piața românească, Bruno Selezky era sigur de cîștigarea 
contractului. „La scurt timp după aceasta, are loc o ședință a oficialităților române, avînd același scop 
— al înzestrării Armatei române — ; printre participanţi se numărau primul ministru luliu Maniu, ministrul 
apărării naţionale, generalul Cihoschi, precum și o serie de ofițeri superiori de specialitate. Cu acest 
prilej s-a luat hotărîrea de a comanda la uzinele Skoda o parte a muniției și armamentului necesar"'347. 
Cercetarea judecătorească făcută după izbucnirea scandalului a demonstrat ca afacerea era perfectată 
cu liderii naţional-ţărăniști încă din cursul anului 1928. A fost stabilită și suma precisă a comisioanelor 
-19.219.335 de lei (aprox. 116.000 USD la valoarea din 1928)”, a scris Stoenescu. 

Guvernarea PNȚ a anulat, în mare măsură, politica economică naţională „Prin noi înșine” a lui 
Brătianu, subordonând-o străinilor. 


„Ceea ce s-a întîmplat în primii doi ani de guvernare naţional-țărănistă, prin cedarea multor active și 
proprietăţi, precum și a unor monopoluri de stat către firme străine, căutînd să anuleze măsurile 
naţionaliste luate de lonel I.C. Brătianu, a venit să confirme această ipoteză. Semnarea la 2 februarie 
1929 a contractului de împrumut mult așteptat s-a făcut prin garantarea cu veniturile Regiei 
Monopolurilor Statului, cu terenurile petrolifere, cu societatea de telefoane și alte valori românești, la 
care se adăuga acceptarea angajării pe banii statului român a unor consilieri sau experți străini în 
instituţiile garante, pe care aceștia, de fapt, le controlau”, notează istoricul. 


„Fundamental în înţelegerea mişcării politice care l-a adus pe fostul prinţ Carol pe Tronul României 
este condiţionarea recunoașterii României Mari de satisfacerea unor interese economice al Marilor 
Puteri occidentale, situaţie pe care lonel I.C. Brătianu a refuzat-o brutal. „Naţionalizarea" valorilor 
românești și „gonirea" capitalului neromânesc au declanșat ofensiva forțelor care s-au considerat 
trădate de România, prin tentativa acesteia de a se constitui în putere politică, economică și militară 
regională independentă, visul dinastiei Brătianu. lonel relua în termeni avansați și mult mai duri doctrina 
tatălui său: prin noi înșine, al cărui înțeles real era controlul românesc al economiei românești”, a scris 
Stoenescu. 


PNȚ și Maniu au fost finanțaţi masiv de băncile străine, iar o mare parte din conducerea PNȚ era 
membră în conducerile acestora, deși aceste instituții finanţau și irendentismul maghiar. 


A fost deja probat cu documente incontestabile că, în efortul de răsturnare a guvernului liberal din 1928, 
Partidul Naţional Țărănesc a contractat împrumuturi imense pe numele liderilor săi. Principala sursă a 
fondurilor a fost banca Marmorosch Blank — un fel de Caritas sau Bancorex avânt la lettre — care a 
primit ordin de la organizaţiile oculte din Occident, ce sprijineau urcarea lui Carol Caraiman pe Tron, să 
ofere liderilor PNȚ credite fără limită, dar și fără acoperire. Aici se află secretul ordinului dat de Carol al 
II-lea, ca Bugetul țării să acopere deficitul băncii Blank, şi tot aici originea unei celebre reacții a 
ministrului de Finanţe: „Cu cît ne-aţi cumpărat?" După cucerirea puterii, Partidul Naţional Țărănesc a 
militat consecvent pentru pătrunderea capitalului străin în România, punînd însă drept garanţie mai 
multe monopoluri deținute de stat. Mai interesant însă este fenomenul — cu care noi astăzi suntem 
deja familiarizați — al prezenţei liderilor PNȚ în consiliile de administraţie ale unor bănci şi societăți 
capitaliste pătrunse pe piața românească sub guvernarea țărănistă. Să nominalizăm cîteva personalități 
ale acestei practici: 


„Emil Haţieganu — membru al consiliului de administraţie la Banca Agrara din Cluj, la societăţile Turul, 
Arboria, Iris, Băile Borsec și președinte al societăţii Dermata; 

Mihai Popovici — membru al consiliului de administraţie la Banca de Credit Român, la societăţile Titan 
Nădrag, Astra, Petroșani, Crisciatic, vicepreședinte al Băncii Ardelene din Cluj si președinte al societăţii 
Casa Noastră din Satu Mare; 

Zaharia Boilă — membru în consiliul de administraţie al Băncii Agrare din Cluj; 

lonel Popp — membru în consiliul de administraţie al Băncii Marmorosch-Blank, al Băncii Românești și 
al societăţii Discom, precum și președinte al societății Ady 

Valentin Porutiu — vicepreședinte al societăţii Industria sîrmei, președinte al Băncii Centrale pentru 
Industrie și Comerţ din Cluj, membru în consiliu de administraţie al societăţii Cuprum; 

lonel Comșa — director general al Băncii Centrale pentru Industrie și Comerţ, preşedinte al societăţii 
Industria sîrmei și al societăţii Cuprum, membru în consiliu de administraţie al societăţilor Britania, 
Petroșani și SRD. 


„Cercetarea mai îndeaproape a originii capitalului societăţilor incluse în tabel demonstrează, totodată, 
faptul mai puţin știut că în realitate capitalul «naţional» transilvănean se între pătrund e a intim cu 
capitalul neromânesc — străin sau aparţinînd burgheziei naționalităților conlocuitoare. Astfel, Banca 
Ardeleană din Cluj era controlată de capitaliști maghiari; Banca Timişoarei și societate comercială pe 
acțiuni — de Banca anglo-un-gară din Budapesta; Dermata făcea parte din concernul Cluj Shoes Ltd., 
care avea sediul central la Londra și așa mai departe. Se poate deduce însă că relaţiile fruntașilor 
politici ai aripii ardelene cu capitalul străin erau mult mai largi, dacă se are în vedere 
participarea lor în consiliile de administraţie ale unor societăți mari, caBritania, Agricola- 
Fonciera, Reșița etc”. Fenomenul nu ar fi fost atît de grav, dacă sub acoperirea acestor firme 
maghiaro-britanice nu se desfășurau activități antinaţionale cu consecinţe care se vor dovedi 
funeste pentru integritatea teritorială a României”, argumentează istoricul. 


Semnarea Concordatului între statul român și Vatican, un act care acorda cultului catolic 
privilegii ce intrau în contradicţie cu legislația românească. Mai mult, anula autonomia Bisericii 
Unite, transformând-o într-o anexă a Bisericii Romano Catolice. 


În anul 1929, Parlamentul controlat de luliu Maniu a votat un tratat cu Vaticanul, document cu valoare 
de înțelegere între state, care a rămas cunoscut cu numele de concordat. El a fost aspru criticat de 
Biserica Ortodoxă Română și de majoritatea oamenilor politici români, pentru că acorda cultului catolic 
privilegii care veneau în contradicţie cu legile statului național unitar român. 


Rămiîne încă fără explicație semnarea de către guvernul naţional-țărănist a Concordatului cu România, 
unde, la Art. XVI se preciza că „programul de studii se va fixa de către autoritatea bisericească 
competentă", iar „studiul limbii și istoriei naţionale se va face în măsura în care nu va împiedica studiile 
religioase și va fi compatibil cu caracterul acestor școli". Așadar, privilegii pe care Biserica romano- 
catolică nu le avea nici în Italia, unde religia de stat era catolică! în al doilea rînd, declaraţia 
oficială de recunoaștere de către Cetatea Vaticanului a României Mari, în integritatea sa 
teritorială, suverană și independentă, ca stat naţional unitar, a fost trecută într-o anexă, și nu în 
corpul Concordatului. Această anexă a fost furată din sediul Ministerului Afacerilor Externe ale 
României și nu va mai fi găsită niciodată. Speculînd gravele erori ale guvernului naţional-țărănist, 
Biserica romano-catolică va declara în numeroase documente oficiale că episcopatele maghiare din 
Transilvania se află pe un „teritoriu vremelnic ocupat de România". Cu excepţia acuzelor aduse de 
comuniști după 1947, nici pînă astăzi nu avem o explicaţie pentru atitudinea lui luliu Maniu în acest 
subiect. Să nu uităm nici amănuntul că refuzul lui Maniu de a participa la ceremoniile încoronării lui 
Ferdinand ca rege al României Mari au coincis cu ordinul primit de greco-catolici de la papă de a nu 
păși în Biserica Reîntregirii, fapt confirmat lui lorga de episcopul luliu Hossu. 


în al treilea rînd, „Biserica romano-catolică a obținut prin Concordat averi imense, pe care nu le-a avut 
nici în Austro-Ungaria catolică. Zeci de mii de hectare de pămînt, sute de imobile și alte proprietăţi 
intrau în așa-numitul «patrimoniu sacru» al bisericii romano-catolice, necesar pentru întreţinerea 
instituțiilor ei, a episcopilor și a personalului bisericesc", se arată în lucrarea menţionată mai sus. 


Un alt amănunt semnificativ, pe care azi îl considerăm profund nedemocratic, este modul în care Maniu 
controla obiediența parlamentarilor săi. Inainte de a intra în Parlament, aceștia îi înmânau liderului 
țărănist demisiile în alb, astfel încât acesta să fie sigur că aceștia nu vor ieși din cuvântul său. 


Deși mai sunt multe de spus, încheiem cu portretul pe care Patriarhul Miron Cristea, ardelean ca și 
Maniu, i-l făcea fruntașului țărănist. Cităm din același volum: 


„Cea mai semnificativă, în acest sens, este întîlnirea Patriarhului Miron Cristea, membru al Regenţei, 
cu luliu Maniu: „îl chem la mine singur, îl dojenesc. «Cine ești tu? Ce-ai făcut pentru Românism, în 
raport cu Averescu, lorga, Brătianu Ionel etc.? Erai ofițer austriac, luptai contra aliaților României; pe 
cînd Averescu s-a luptat cu demnitate pentru dezrobirea noastră. Ce economie naţională veţi salva voi, 
care aţi trăit cu 2 — 3 franci în buzunar?» (Voiam să-i spui că-i un calic, plin de datorii. Dacă nu știu 
niciodată să trăiască în situație bănească aranjată, cum vor putea aduce la bunăstare o ţară întreagă). 
A priceput el. L-am umilit cum trebuie, arătînd că în timpul războiului a depus armele morale ale chestiei 
românești. Vaida era «bolnav» într-un sanatoriu din Elveţia. Goldiș scria articole ungurești de sociologie 
teoretică în «Aradi Hirlap», ca să-l iee sub scutul lor în cursul războiului. Dr.Vlad spunea în adunarea 
judeţului Hunedoara (Deva) «că numai gunoiul a dezertat în România: Mota, Dr. Lucaciu, Goga etc.», 
ca să scape de frontul unguresc. «Numai Dr. Valeriu Braniște, omul meu de încredere de la Lugoj, cînd 
eram episcop la Caransebeș, a rămas demn pe teren. A și terminat-o la Seghedin, în temniţă, unde 
aproape orbise. Cehii Massarik, Kramer, erau judecaţi la moarte. Voi ați depus armele. Deci, fiți mai 
modești!” 


Cazul Maniu. Trădarea de ţară, supremul 
patriotism al românului-canalie! 


Interesant de băgat la cap cum este privită trădarea de ţară, apartenenţa la 
serviciile de informaţii străine a personalităţilor care au condus și conduc 
România. O perspectivă în măsură să-i surprindă pe cei mai naivi o dă într-un 
recent interviu istoricul Dennis Deletant, acolo unde vorbește despre agentul 
MI6, luliu Maniu. Da, da, luliu Maniu, ilustrul politician român. 

Foarte pe scurt, așa cum îl prezintă biografiile publice, Dennis Deletant este 
profesor de studii românești la School of Slavonic and East European Studies 
(SSEES), University College of London și la Universitatea din Amsterdam. A 
studiat în România în cadrul unei burse postuniversitare, cu o durată de nouă 
luni de zile, acordate de British Council în 1969. A vizitat apoi frecvent ţara până 
în 1988, când a fost declarat persona non grata, ca urmare a comentariilor 
nefavorabile la adresa regimului Ceaușescu pe care le-a făcut în presa britanică. 
În prezent, Dennis Deletant face parte din conducerea Institutului de Investigare 
a Crimelor Comunismului în România. Adică, unul care ştie ceea și cum pe aici, 
atât ieri, cât și azi. 


În opinia istoricului englez, luliu Maniu a fost spion britanic din patriotism! Pe 
bune, aşa zice: „Maniu a fost cu siguranţă, cum spuneam, un mare patriot, dar 
era şi un politician destul de abil. Am citit recent chiar în unele reviste românești 
că Maniu era agent britanic, spion britanic. Era, dacă vrem să luăm grămadă ce 
înseamnă agent și spion, dar era spion în interesul României, el încerca prin 
atitudinea lui să creeze o situaţie în care rușii n-ar avea motive să ocupe 
România.” 

Nu trebuie să te dea sentimentele patriotice afară din casă, ca să pricepi că aici 
este vorba despre un truc al spionajului care funcţionează de când lumea, 
recrutarea de către serviciile de spionaj a cetățenilor străini pe baza 


sentimentelor de patriotism. Adică, tu nu-ţi trădezi ţara, ci ţi-o iubeşti de fapt, 
semnezi cu spionajul străin, pentru că ăia de acolo vor binele ţării tale la modul 
superlativ, așa cum ai tăi nu-l înţeleg, drept pentru care, este înalt-patriotic să te 
combini cu spionajul ălora. 

Nu doar luliu Maniu a avut naivitatea să creadă așa ceva, sau să se scuze 
moral astfel, ci multă lume cu mai puţină experienţă și cultură decât el. În 
perioada 1950-1965, era o mare cinste să fii selecționat pentru a merge la studii 
în URSS, era „harașo”, un fel de „cool” din epocă, să te întorci de acolo cu 
nevastă rusoaică și era patriotic să te întorci din Uniune nu doar școlit și măritat, 
ci și recrutat de KGB sau GRU. Exact la fel, doar în oglindă geografico- 
ideologică, cum este și acum, când dacă nu visezi studii în Vest, sau chiar în 
Vestul îndepărtat, ești vai de capul tău, iar dacă vii și cu o ameţită de acolo ești, 
cum ziceam, ăl mai „cool”. La fel, a te lăsa împachetat de serviciile ălora, și a te 
întoarce măcar agent de influenţă care să se ocupe de interesele financiare, 
economice și politice ale găştii pentru care ai fost recrutat, este o chestiune de 
mare patriotism. Cei mai realizaţi din această perspectivă superior-patriotică 
sunt cei care reuşesc să-și iubească și să-și servească ţara atât de bine încât, 
deși înalți demnitari la ei acasă, devin cetăţeni ai țărilor unde au fost recrutați, li 
se acordă grade militare și sunt decoraţi de aceste ţări pentru merite în serviciul 
lor și sunt retribuiti generos pentru prestațiile împotriva patriei în care au văzut 
lumina Zilei. 


Una peste alta, numai cu ţara ta nu este patriotic să fii, iar dacă cumva ești, te 
râd și curcile. 


luliu Maniu. agent plătit al Marii Britanii. Care 
era numele de cod al fostului premier român 


Domnule Stoenescu, e adevărat că luliu Maniu a fost un agent britanic, pe bani? Au mai fost si 
alti politicieni in aceasta situatie? 


Istoricii Gheorghe Buzatu și Mihai Retegan au publicat deja în România (volumul "Istorie și 
societate” —n.r.), extrasul ștatului de plată care atestă calitatea de agent britanic plătit (nume de 


cod TOM), document aflat în Arhivele Britanice. Nu există dubii. Au fost și alții, mai puţin 
importanți. Important este că sovieticii au știut asta. 


DI Profesor loan Scurtu spunea într-un interviu că se încearcă 
acreditarea ideii că România e o ţară care nu se poate guverna singură 
şi că are nevoie să fie ţinută de mâna.Cui ar folosi o astfel de imagine și 
care ar fi argumentele în favoarea acestei teze, dacă sunt. 


Vă voi răspunde prin abordarea unei probleme de fond: generaţia dvs nu a fost educată să-și 
dezvolte discernământul domenial și discernământul valoric. Chiar și întrebările dvs din acest 
interviu dezvăluie deruta generaţiei. Dvs nu aveți capacitatea educată de a deosebi un istoric 
profesionist de un propagandist, care se prezintă în faţa societății cu mormane de diplome și 
titluri, dar se ocupă de propaganda în favoarea unei ideologii, a unei personalități sau a 
corectitudinii politice. De istorici care descoperă patriotismul după ce au slujit propaganda 
regimului Iliescu sunt sătul. Pe de altă parte, nu aţi fost stimulaţi să înțelegețţi și să aplicaţi 
criteriile valorice ale unui domeniu, cum este și Istoria. Nu trebuie să vă atragă povestea scrisă 
frumos sau declaraţiile de protest. Istoria este o știință cu principii, criterii, reguli, metodologii. 
Cine le încalcă, dintre istorici, se descalifică. Impresia că nu ne putem guverna singuri este dată 
de evaziunile regimului politic și economic iniţiat de lon Iliescu încă din decembrie 1989 și care 
funcționează și astăzi, de diversiunile cu "revoluția spontană”, "emanaţia”, "democraţia de 
cumetrie”, pe cadravele a 924 de oameni omorâți în decembrie 1989, fără să existe vinovați. 


Povestea spionilor pro-britanici 
coordonaţi de Iuliu Maniu. Deconspiraţi 


de o agentă Gestapo, au stat trei ani în 
beciul Ministerului de Interne 


Minuta între Coposu şi britanici 


“În august 1986 m-am dus sa ma întîlnesc cu domnul Corneliu Coposu, pentru ca ma 
interesau legaturile dintre taranisti si englezi în timpul razboiului. DI Coposu, de fapt, a 
transmis mesaje codificate englezilor, cu acordul lui Iuliu Maniu. Bineînteles ca am fost 
avertizat de niste prieteni sa nu ma duc, pentru ca dl Coposu era supravegheat de Securitate. 
Dar eu i-am telefonat dlui Coposu, i-am spus cine sînt, auzise de mine, iar dumnealui mi-a 
spus: “Eu sînt tinut sub supraveghere, dar daca în aceste conditii doriti sa veniti la mine, va 
primesc cu placere’. I-am spus ca vreau sa vin, l-am întrebat unde sta si mi-a spus ca pe aleea 
Mamulari nr. 19, în zona care se demola pentru a se construi Casa Poporului. Si a adaugat: 
„Sa fiti discret“. Cînd am ajuns în zona, m-am trezit în mijlocul unui teren viran, iar aleea 
Mamulari era singura pe care se mai aflau niste case, asa ca ma întrebam „cum sa fiu discret? 
...“. Erau niste soldati si ofiteri care lucrau pe santier — dar pe arsita aceea nu prea le ardea sa 
munceasca... M-am dus la dl Coposu, mi-a povestit lucruri foarte interesante, iar dupa vreo 
patru ore una dintre surorile sale mi-a facut un semn discret sa nu-l obosesc. M-am întors 
dupa doua zile si, înainte sa începem sa vorbim, mi-a spus ca fusese la dumnealui un colonel 
de Securitate care l-a întrebat ce discutase cu mine, iar dl Coposu îi raspunsese ca am discutat 
despre perioada razboiului, nimic altceva. Dupa alte patru ore de discutii, dl Coposu mi-a dat 
niste hîrtii despre relatiile sale cu englezii în timpul razboiului si mi-a spus sa fiu foarte atent 
la plecarea din tara, sa nu se gaseasca asupra mea acele hirtii. Eu ma aflam în vizita în cadrul 
schimbului dintre Academia Britanica si Academia de Stiinte Sociale si Politice din România — 
pentru ca, în epoca aceea, Academia Româna nu mai avea dreptul sa gestioneze schimburile 


internationale, de asta se ocupa Academia de Stiinte Sociale si Politice. Domnul de la ASSP, 
care se ocupa de mine, m-a invitat la masa în ajunul plecarii. Mi-a spus: „Dennis, nu ai fost 
cuminte, nu ne-ai anuntat ca mergi la domnul Coposu, ne-ai pus într-o situatie jenanta...“. I- 
am raspuns: „Dar ce, trebuie sa anunt unde merg? Doar este o tara libera, nu? Sînt aici în 
cadrul schimbului între doua Academii...“. Iar el mi-a zis: „Lasa gluma, Dennis; am fost tras 
la raspundere ca nu am anuntat ca mergi la dl Coposu“. Si a adaugat: „Îti mai spun un lucru: 
mîine, cînd pleci, vei fi perchezitionat; sa nu se gaseasca ceva la tine, caci am s-o patesc si eu, 
nu numai tu“. La Otopeni, desigur, m-au perchezitionat, dar n-au gasit nimic...” In interviul 
din DILEMA VECHE (http://209.85.129.104/search? 
q=cache:9wOfJMO9X8BAJ:www.dilemaveche.ro/index.php%3Fnr%3D145%26cmd 
%3DarticolY26id 
%3D4270+COPOSU+1986+DILEMA+VECHE&hl=ro&et=elnk&ed=1&gl=ro ), Dennis 
Deletant admite implicit că a existat o minută încheiată între serviciile secrete britanice (nu 
ştiu ce serviciu reprezenta Deletant, MI5 ori MI6 ?) şi Corneliu Coposu. Securitatea a 
înregistrat tot ce era verbal, nu a avut acces şi la acel protocol scris. Este mare păcat că nu s-a 
ştiut de el, dar pe Dennis Deletant nu îl poate obliga vreun român să dea publicităţii minuta 
(bănuiesc că a păstrat o copie). Corneliu Coposu era monarhist convins şi declarat, probabil 
că minuta din 1986 conţinea menţionarea expresă că în 24 de ore de la răsturnarea 
republicii comuniste, va fi anunţată reinstaurarea regimului monarhic constituţional. 
Corneliu Coposu a fost cel păcălit, şi nu o singură dată! Pe 22 decembrie 1989, până la orele 
12, situaţia era încă tulbure. Alexandru Mironov, care a făcut acel celebru anunţ emoţional 
la Radio România: “A fugit! Afugit!”, îmi povestea ulterior că i-a fost realmente teamă că va fi 
împuşcat de cineva în timp ce vorbea ! Nu s-a întâmplat, altcineva aranjase 
lucrurile. Alexandru Mironov era convins că a contat carisma sa personală. Alexandru 
Mironov are carismă, dar nu cred că aceasta a contat prea mult în ecuaţie. Cel care deţinea 
puterea decizională ultimă în România hotărâse altfel. Cine era acela? Să ne uitam pe un 
timing. Vedem că la vreo două ore după anunţul fugii lui Ceausescu făcut de Alexandru 
Mironov pe microfonul de la Radio România, Mircea Dinescu era primit triumfal la 
Televiziunea Română. Până pe 7 iulie 2006 nu înţelegeam cum, totuşi, Mircea Dinescu era 
primit atât de repede la Televiziunea Română. Atunci (vezi emisiunea de pe 7 iulie 2006 la 
Realitatea TV) ne -a explicat : Calea îi fusese deschisă la ordinele date de “tovarăşul 
Gogu”. Cel mai puternic om din sistem. Şi cel mai longeviv. În anul 1941, “domnul Gogu’ — pe 
atunci era ţăranist- a comis o cumplită trădare de ţară şi neam. A dus sovieticilor planurile 
de atac ale românilor care doreau să elibereze provincia istorică Basarabia. Din cauza trădării 
‘domnului Gogu’, ruşii au putut organiza cea mai mare ambuscadă în care au fost prinse 
trupele româneşti după trecerea Prutului. Ar fi interesant dacă psihologi reali, -nu 
impostori gen Mircea Miclea-, ar viziona profesional jurnale cinematografice din prima 
epocă a comunismului arătând înalta conducere de partid şi de stat. Când Gheorghe 
Gheorghiu-Dej priveşte cu teamă către “tovarăşul Gogu”, se vede bine cine este şeful real în 
sistemul politic din România. Deci pe tot acel interval de timp din 22 decembrie 1989, —unii au 
uitat-, nimeni nu trăgea cu arme de foc în Mircea Dinescu. Din cauza aceasta zic, locul lui 
Mircea Dinescu este în banca acuzaților alături de Ion Iliescu, vinovaţi amândoi de crimele 
revoluţiei. Oricum, un CNSAS cu tovarăşul Mircea Dinescu (corect, a fost membru PCR, a 
făcut Academia Ştefan Gheorghiu de politruci PCR) membru funcţionează în afara legii. 
Daca Securitatea ar fi ştiut de conţinutul minutei între Coposu şi Dennis Deletant, masacrul 
celor 50 de copii din trupele securităţii pe aeroportul Otopeni la 23 decembrie 1989 nu ar fi 
avut loc. Este clar că un reprezentant oficial al Casei Regale de România, daca nu chiar regele 
Mihai, trebuia să aterizeze pe 23 decembrie 1989 la Otopeni. Tot sinistrul cu teroriştii din 
noaptea 22/23 decembrie 1989 a fost montat tocmai pentru a nu trezi suspiciuni un atac tam- 
nesam (mă văd utilizând, împotriva dorinţei mele, acest rusism, dar el se potriveşte 
extraordinar aici ca locuţiune adverbială!) al teroriştilor asupra unui reprezentant al Casei 
Regale de România pe aeroportul Otopeni la 23 decembrie 1989. Dar, bineînţeles, toată 


diversiunea cu teroriștii nu ar fi avut loc fără acceptul hiperputerii USA. Mircea Dinescu şi 
Ion Iliescu ştiu mult mai multe decât ştiu eu. Incerc doar să potrivesc piesele unui 
puzzle. Titus Filipas 


Adevărul ascuns 71 de ani despre lovitura 
de stat din 23 August 1944. De ce a oprit 
Iuliu Maniu de la publicare un interviu 
istoric acordat de Corneliu Coposu 


